Katupat

Katupat atawa kupat adalah makanan matan baras nang dipundut lawan daun nyiur tagal ada jua nang mamakai daun palam. Makanan ngini tiba matan Indunisia, nang sasain lawas manyabar ka banua lain, nang kaya; Brunei, Malaysia, Singapura, wan Siam selatan. Di Pilipina jua ditamui bugnoy nang mahirip katupat tagal anyamannya balainan.Almario, Virgilio, et al. 2010. UP Diksiyonaryong Filipino, 2nd ed. Anvil: Pasig. Kupat banyak tahaga wayah Ari raya pitrah wan aruh Kupatan nang digawi saminggu imbah ari raya tadi.Sejarah Tradisi Kupatan Atau Lebaran Ketupat Pada Masyarakat Jawa.

 Sajarah 
kiri|jmpl|Panjaja katupat di Jakarta.
'Kupat' asalnya matan istilah di basa Jawa, yaitu 'ngaku lepat' nang artinya 'mangakui kasalahan' atau laku papat (4 parilaku) nang jua malambangakan 4 buncu matan kupat, yaitu lebaran atawa ari raya pitrah (lawang minta ampun), lubaran (limpas), lebur (baimbai mamaafkan), wan laburan (matan kata Labur; putih, nang artinya 'barasih matan dosa-dosa').Filosofi Ketupat saat Idulfitri, Punya Makna Mendalam.

Kupat marupakan simbul parayaan ari raya Islam rahatan pamarintahan Kasultanan Demak pimpinan Raden Fatah pamulaan abad ka-15. Tagasnya nang babuncu ampat artinya "bentang empat lima pancer", sabagai kasaimbangan alam yaitu ampat arah mata angin nang tapusat ka satu titik. Kupat pamulaan cungul di tanah Jawa, diparkanalkan ulih Sunan Kalijaga ka masarakat Jawa nang marupakan makanan tradisiunal Tepo nang takambuh imbah ngitu dibabat duwa kain nang kawa ditamui di Wengker di parak Gunung Lawu. Sunan Kalijaga maulah kupat gasan kaparluan budaya wan filosofi Jawa.Fadly. Rahman. Jejak Rasa Nusantara: Sejarah Makanan Indonesia Kupat rajin disajiakan wayah Ari raya pitrah,Idul Fitri Tak Lengkap Tanpa Lepet. KupatanLebaran Ketupat, Tradisi Keislaman di Tanah Jawa yang Sarat Makna. dll. Dalam parkambangannya, makanan ngini sampai ka barbagai dairah di Nusantara sabagai makanan pangiyanya pas balajaran marga pangaruh Wali Songo wan murid-murid sidin, kaya Malaysia nang dibawa ulih prajurit Kasultanan Demak nang imbahtu bagana di Samananjung Melayu.Chinese Muslims in Java in the 15th and 16th centuries : the Malay Annals of Semarang and Cerbon / translated and provided with comments by H.J. de Graaf and Th.G.Th. Pigeaud ; edited by M.C. Ricklefs.

 Garambas 
Ada dua bantukan katupat yaitu Ganggam babuncu tujuh (biasa) wan bajajar ganjang babuncu anam. Asing-asingnya baisi alur anyaman nang balain. Lamun maulah katupat musti bapilih daun nyiur anum nang bakualitas yaitu nang panjang wan libar, kada kaanuman wan kada katuhaan.

 Tradisi adat wan pariannya 
Makanan has nang mamakai katupat, antara lain Kupat tahu (Magelang, Bandung, Tasikmalaya, Purbalingga), Tahu masak (Banjarnegara, Banyumas, Kebumen, Cilacap), Kupat gecot (Purbalingga), Tegal (kupat glabed, kupat bongkok, kupat blegong, kupat tahu petis), Tahu kupat (surakarta), Ketoprak (Purbaliingga, Ciribon), Katupat Kandangan (Banjar), Coto Mangkasar (matan Mangkasar, kaupat dingarani katupa), Lotek, Katu tahu, Tipat cantok (Bali), lawan jua Gagaduh nang diulah lawan katupat atawa lontong. Katupat jua kawa dihidangkan gasan mangawani sate, tagal biasanya urang mamakai lontong.

Ngaran katupat nang disajikan di acara adat, adalah: Kupat Sumpil (Bantukan sagitiga dipundut duwa daun paring), Kupat Landan, Kupat Sinta (mamakai 4 lambar daun nyiur nang anum, hujungnya takaluar di dua buncu nang balawanan), Kupat Luwer (mamakai 2 lambar daun nyiur nang anum, tagasnya parsagi panjang kaya bata, lambaran daun nyiur takaluar di kadua hujungan), Katupat Bawang (tagasnya parsagi panjang, 2 lambar daun), Kupat Jago (mamakai 8 lambar daun nyiur nang anum, hujung sagitiga nang lambaran daunnya manjuntai di kanan kiwa, lambaran daun di buncu atas dibabat, katupat ngini gasan acara ampat bulanan).

 Ngaran-ngaran lain 

 basa Aceh: keutupèt
 basa Bali: tipat (⁇) 
 basa Bare'e (Poso-Tojo Grup): Ketupat
 basa Betawi: tupat
 basa Cebu: puso
 basa Gorontalo: atupato
 basa Indonesia: ketupat
 basa Jawa: kupat (ꦏꦸꦥꦠ꧀)
 basa Kapampangan: patupat
 basa Madura: ketopak
 basa Mangkasar: katupa' (ᨀᨈᨘᨄ)
 basa Melayu: ketupat (kتوڤت) 
 basa Minangkabau: katupek
 basa Osing: kupat
 basa Sasak: topat
 basa Sunda: kupat
 basa Tagalog: bugnoy
 basa Tausug: ta'mu
 basa touli: kasipat
 basa palembang: kupat

 Album 

 Itihi jua 

 Bakcang
 Kasuran

 Jujuhutan 

Tumbung:Makanan matan baras
Tumbung:Makanan Singapura
Tumbung:Makanan Malaysia
Tumbung:Makanan Indunisia
Tumbung:Makanan Filipina